**Sant'Elena fuori Porta Prenestina**, eller **Sant'Elena**, er en kirke og titteldiakonia i Roma, dedisert til den hellige Helena. Kirken ligger ved Via Casilina i quartiere Prenestino-Labicano. Kirkens tilnavn skyldes at den ligger utenfor Porta Prenestina, som er et annet navn for Porta Maggiore.

Historie
--------

Kirken ble bygget på initiativ av pave Pius X i anledning 1600-årsjubileet av ediktet i Milano i 313 av den vestromerske keiser Konstantin den store og den østromerske keiser Licinius og innebar at kristenforfølgelsene opphørte. Kirken ble viet til Helena, Konstantins mor. Den ligger i starten av Via Casilina, tidligere Via Labicana, nær Sankt Castulus katakomber. Lenger bort ved Via Casilina ligger ruinen etter Helenas mausoleum, som Konstantin lot oppføre for sin mor.

Kirken ble bygd 1913–1916 i nyrenessansestil etter tegninger av arkitekten Guglielmo Palombi. Den ble konsekrert 17. september 1916.

Eksteriør
---------

Fasaden har to nivåer. Det nedre har tre akser, det øvre én. Begge har pilastre i komposittorden. Det nedre har en hovedportal og to sideportaler. Til venstre for hovedportalen er en minnetavle over de sognebarn som omkom i et alliert bombeangrep 13. august 1943. Blant de omkomne var presten Raffaele Melis. Det øvre nivået har et stort rundt vindu. Fasaden krones av et profilert, triangulært pediment.

  
Minnetavle ved Via del Mandrione
**Raffaele Melis**  

Raffaele Melis (1886–1943) var fra 1936 sogneprest i Sant'Elena. Den 13. august 1943 ble Roma bombet av de allierte og et tog på sporene fremfor kirken ble truffet. Fader Raffaele begav seg da, under stor risiko, ut til de sårede og døende med hellig olje. Mens han tok seg av om de nødlidende ble han truffet av et prosjektil og omkom. I 1995 ble fader Raffaele gitt tittelen Guds tjener. Han er begravd i kirken Sant'Elena.

Interiør
--------

Interiøret er treskips med rund abside. I midtskipet er det fremstillinger av legenden om Det sanne Kors og sideskipenes tak er dekorerte med kristne motiv og symboler. I absiden er et bilde ned den helliga Helena med martyrene Tiburtius, Stratonicus og Gorgonius til høyre og Peter, Marcellinus og Castulus til venstre. Samtlige av disse martyrer ble begravd langs Via Labicana. I absidens halvkuppel ses en fremstilling av Jesu Kristi kors.

Titeldiakonia
-------------

*Sant'Elena fuori Porta Prenestina* ble stiftet som titeldiakonia av pave Johannes Paul II i 1985.

Kardinaldiakoner
* Edouard Gagnon: 1985–1996
* Peter Poreku Dery: 2006–2008
* João Braz de Aviz: 2012–

Referanser
----------

1. 1 2  «Parrocchia Sant'Elena» **(italiensk)**. Diocesi di Roma. Arkivert fra originalen 18. september 2019. Besøkt 18. september 2019.
2. 1 2 3  Lombardi 1993, s. 423
3. ↑  «Sant'Elena fuori Porta Prenestina» **(italiensk)**. info.roma.it. Arkivert fra originalen 18. september 2019. Besøkt 18. september 2019.
4. ↑  Rendina 2000, s. 96–97
5. ↑  «Servo di Dio Raffaele Melis, sacerdote». *Santi e Beati* **(italiensk)**. Arkivert fra originalen 18. september 2019. Besøkt 18. september 2019.
6. ↑  «S. Elena fuori Porta Prenestina». *The Cardinals of the Holy Roman Church* **(engelsk)**. Salvador Miranda. Arkivert fra originalen 18. september 2019. Besøkt 18. september 2019.

Nettkilder
----------

* «Sant'Elena fuori Porta Prenestina» **(italiensk)**. info.roma.it. Arkivert fra originalen 18. september 2019. Besøkt 18. september 2019.

Litteratur
----------

* *Le chiese di Roma moderna. 3* **(italiensk)**. Roma: Armando. 2007. s. 119–121. ISBN 978-88-6081-147-9.
* *Roma* **(italiensk)**. Milano: Touring Club Italiano. 2002. s. 793. ISBN 88-365-2541-5.
* *Visite a chiese romane* **(italiensk)**. Roma: Nuova Grafica Romana. 1962. s. 111–113.
* *Roma: chiese, conventi, chiostri: progetto per un inventario 313—1925* **(italiensk)**. Roma: Edilstampa. 1993. s. 423.
* *Guida insolita ai misteri, ai segreti, alle leggende e alle curiosità delle Chiese di Roma* **(italiensk)**. Roma: Newton & Compton. 2000. s. 96–97. ISBN 88-8289-419-3.

Eksterne lenker
---------------

* (en) Chiesa di Sant'Elena (Roma) – kategori av bilder, video eller lyd på Commons